Wêreldrekord vir Dohne-Merino behaal
JY LEES NOU Wêreldrekord vir Dohne-Merino behaal
Van links is, voor: Gert Jordaan (afslaer), Kokotjie (hanteerder), Jan van der Walt (BKB); agter: Frans Marx (verkoper van duurste ram), Clark Rattray (koper van duurste ram), Gideon Hayward (FEM Dohne-bestuurder), Andries Marx (verkoper van duurste ram), Julius Beukes (koper van duurste ram), At Liebenberg (koper van duurste ram) en Dries Pienaar (koper van duurste ram). Foto: Verskaf.
Die wêreldrekord vir die prys van ’n Dohne-Merino is op 21 Februarie verbeter toe R335 000 vir ’n ram op die nasionale Dohne-Merino-ramveiling in Bloemfontein betaal is.
Die ram van mnre. Frans en Andries Marx van Sewefontein naby Burgersdorp is aan ’n groep van vier telers verkoop. Hulle is mnre. Clark Rattray van Swartberg, KwaZulu-Natal, Dries Pienaar van Molteno, Oos-Kaap, Julius Beukes van Ladysmith, KZN, en At Liebenberg van Kroonstad, Vrystaat.
“Die balans tussen die kenmerke vir vleis- en wolproduksie van al die ramme wat op die veiling aangebied is, strook presies met die huidige markaanvraag,” het die Dohne-Merino-telersvereniging ná die veiling gesê.
Nog ’n rekord is verbeter toe 45 ramme teen ’n gemiddelde prys van R45 222 verkoop is. Die ses top-ramme is gesamentlik vir sowat R1 miljoen rand verkoop.
Meer oor: veenuusbrief| skape
Karoolam het Europese eweknieë
Ek lewe my lewens doel uit om n positiewe verskil in mense rondom my se lewens te maak. Ekt n sagte hart maar het geleer deur die houe in my lewe toegedien dat ek respek verdien...